Jasmin: Groep stap uit oor politiekJasmin Pretorius Diegene wat die diens verlaat het was meestal motorfietsryers wat hul laaste eer kom betoon het. Die skare mens het uitgestap nadat die seremoniemeester, ‘n polisiebeampte, vir Riah Phiyega, nasionale polisiehoof, verwelkom het. ‘n Afvaardiging van die ANC-vroueliga het ook die diens bygewoon. Die seremoniemeester het glo ook ander ANC-politici bedank vir hul bywoning. “Die is nie ‘n politieke ding nie. Dit is vir ‘n wit kind wat vermoor is,” het Riaan Steenkamp, een van die motorfietsryers, gesê toe hy uitgestap het. Phiyega het tydens die diens gesê: “Dit is nie ‘n dag vir groot toesprake nie, ons wil saam bid.” Lt.genl. Lesetja Mothiba, waarnemende polisiehoof in Gauteng, sê Phiyega het van verlof af teruggekeer ten einde die diens te reël. Jasmin is Saterdagaand vermoor en verkrag in haar pa se woonstel gekry. Haar oom is in verband met die misdaad in hegtenis geneem en het Maandag in die Brakpan-landdroshof verskyn. Die saak is tot 7 Januarie uitgestel. Lees ook: Jasmin Pretorius: Verdagte na plek van veiligheid geskuif Video: Gemeenskap woedend oor Jasmin Pretorius Beskuldigde in hof oor Jasmin se moord Man in hof vir Jasmin Pretorius se moord Jasmin Pretorius: Inwoners betuig meegevoel Vermiste vierjarige dood gevind